ไพโรจน์ ตันบรรจง

ไพโรจน์ ตันบรรจง (เกิด 4 เมษายน พ.ศ. 2497) เป็นอดีตสมาชิกสภาผู้แทนราษฎรจังหวัดพะเยา สังกัดพรรคเพื่อไทย และแกนนำกลุ่มแนวร่วมประชาธิปไตยต่อต้านเผด็จการแห่งชาติ (นปช.) จังหวัดพะเยา ปัจจุบันสังกัดพรรคกล้าธรรม

 ประวัติ 
ไพโรจน์ ตันบรรจง เกิดเมื่อวันที่ 4 เมษายน พ.ศ. 2497 เป็นน้องชายของ พวงเล็ก บุญเชียง อดีต สส.พะเยา และเป็นพี่ชายของ ไพรัตน์ ตันบรรจง อดีตนายกองค์การบริหารส่วนจังหวัดพะเยา และเป็นลุงของ อนุรัตน์ ตันบรรจง สส.พะเยา พรรคกล้าธรรมเปิดเกมรุกกินโต๊ะพท.ยำใหญ่ภท.ขอเสียงคนกว๊าน

ไพโรจน์จบการศึกษาสูงสุดระดับปริญญาเอก สาขาวิชารัฐศาสตร์ จากมหาวิทยาลัยฮูสตัน สหรัฐอเมริกา 

 การเมือง 
ไพโรจน์ลงสนามการเมืองครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 โดยลงสมัครเป็นสมาชิกสภาผู้แทนราษฎรจังหวัดพะเยาแทนพี่สาวของตน (พวงเล็ก บุญเชียง) โดยได้รับเลือกตั้งเป็นสมัยแรก ต่อมาในปี พ.ศ. 2542 ไพโรจน์ได้ดำรงตำแหน่งที่ปรึกษารัฐมนตรีช่วยว่าการกระทรวงต่างประเทศ เลขานุการรัฐมนตรีประจำสำนักนายกรัฐมนตรี (สุพัตรา มาศดิตถ์)คำสั่งสำนักนายกรัฐมนตรี ที่ ๖๑/๒๕๔๒ เรื่อง แต่งตั้งข้าราชการการเมือง ทว่าในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาแพ้ให้กับ เกรียงไกร ไชยมงคล ผู้สมัครจากพรรคไทยรักไทย

ไพโรจน์เป็นหนึ่งในผู้ได้รับบาดเจ็บจากการชุมนุมหน้าอาคารรัฐสภาไทย 7 ตุลาคม พ.ศ. 2551 ของกลุ่มพันธมิตรประชาชนเพื่อประชาธิปไตย ซึ่งเอเอสทีวีผู้จัดการ ได้กล่าวหาถึงการเบิกค่ารักษาพยาบาลจำนวนมากในขณะนั้นรวมถึงจำนวนวันที่นอนพักในโรงพยาบาลที่มากกว่าหนึ่งสัปดาห์ว่าไม่สมเหตุสมผลงามหน้า! ส.ส.พปช. พะเยาอ้าง 7 ตุลา ดอดเบิก “เงินแสน” ค่าผ่าตัดตา โดยข้อเท็จจริงยังไม่ปรากฏแน่ชัด

ปี พ.ศ. 2553 ไพโรจน์ดำรงตำแหน่งผู้ชำนาญการ กรรมาธิการพัฒนาเศรษฐกิจ และเป็นหนึ่งในแกนนำแนวร่วมประชาธิปไตยต่อต้านเผด็จการแห่งชาติ จังหวัดพะเยา ร่วมกับ อรุณี ชำนาญยา และ วิสุทธิ์ ไชยณรุณ ซึ่ง ไพโรจน์ได้ถูกศูนย์อำนวยการแก้ไขสถานการณ์ฉุกเฉินสั่งอายัดทรัพย์ อันเนื่องมาจากในเหตุการณ์การชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553

เขาลงสมัครรับเลือกตั้งในพื้นที่จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย แต่ไม่ได้รับเลือกตั้ง จนกระทั่งในปี พ.ศ. 2566 ได้ย้ายมาลงสมัครในนามพรรครวมไทยสร้างชาติ แต่ไม่ได้รับเลือกตั้ง จนกระทั่งย้ายไปสังกัดพรรคกล้าธรรมเมื่อวันที่ 13 พฤศจิกายน พ.ศ. 2568

 สมาชิกสภาผู้แทนราษฎร 
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดพะเยา สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดพะเยา สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดพะเยา สังกัดพรรคพลังประชาชน → พรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดพะเยา สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๒, ๒ ธันวาคม ๒๕๕๔
ราชกิจจานุเบกษา,
ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๑๐, ๑๘ ธันวาคม ๒๕๕๑

 อ้างอิง 

 แหล่งข้อมูลอื่น 
 http://www.tdw.polsci.chula.ac.th/?q=politician/%E0%B8%99%E0%B8%B2%E0%B8%A2%E0%B9%84%E0%B8%9E%E0%B9%82%E0%B8%A3%E0%B8%88%E0%B8%99%E0%B9%8C-%E0%B8%95%E0%B8%B1%E0%B8%99%E0%B8%9A%E0%B8%A3%E0%B8%A3%E0%B8%88%E0%B8%87 
 http://www.ptp.or.th/member/m-detail.aspx?ss_id=24 

หมวดหมู่:นักการเมืองจากจังหวัดพะเยา
หมวดหมู่:ข้าราชการพลเรือนชาวไทย
หมวดหมู่:สมาชิกสภาผู้แทนราษฎรจังหวัดพะเยา
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรครวมไทยสร้างชาติ
หมวดหมู่:พันธมิตรประชาชนเพื่อประชาธิปไตย
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:พรรคกล้าธรรม